open-index/open-wikipedia-markdown huggingface dataset:
Provincias de China

Las **provincias** (en chinés: 省, pinyin: *shěng*) son la división administrativa mas alta d'a Republica Popular de China. En China, bi ha trentatrés divisions d'iste tipo, repartitas en vintidós provincias, cuatro municipalidaz, cinco rechions autonomas y dos rechions administrativas especials.

D'atra man, la Republica Popular de China (RPC) reclama la soberanía d'os territorios administratos per la Republica de China (RC) como part d'a provincia de Taiwán. La RC administra tamién bellas islas que forman part d'a provincia de Fujian.

Totas as provincias tienen un comité provincial d'o *[[Partiu Comunista de China|Partito Comunista Chino]]*, dirichito per un secretario. Lo secretario d'o comité ye lo responsable d'a provincia.

## Tipos de divisions de nivel provincial

### Municipalidat
La municipalidat (en chinés 直辖市, en pinyin *zhíxiáshì*) constituye lo mas alto nivel d'una ciudat, que ye directament administrato per lo gubierno chino, con un estatuto equivalent a lo d'una provincia.

### Provincia
La provincia (en chinés 省, en pinyin *shěng*) poseye un gubierno dirichito per un comité provincial, en o cual se bi troba un secretario. Lo secretario d'o comité ye responsable d'a provincia.

### Rechión autonoma
La rechión autonoma (en chinés 自治区, en pinyin zìzhìqū) ye poblata mayoritariament per un grupo etnico minoritario y poseye lo suyo propio gubierno local. Las rechions autonomas poseyen teoricament mas dreitos lechislativos que en la realidat.

### Rechión administrativa especial
La rechión administrativa especial (RAS) (en chinés: 特別行政區, en pinyin: tèbiéxíngzhèngqū) ye una división subnacional autonoma autogubernata d'a Republica Popular de China, que ye directament controlata per lo gubierno d'a RPC. Cada RAS tien un estatuto equivalent a lo d'una provincia. Un chefe de l'executivo ye a la cabeza d'a rechión y d'o gubierno. Lo gubierno d'a rechión no ye completament independient, ya que la politica forana y la defensa militar son responsabilidat d'o gubierno central d'a RPC.

## Divisions de livel provincial

## Referencias
Ilesia de l'Asumpción de Ligüerre d'Ara

A **ilesia de l'Asumpción de Ligüerre d'Ara** ye una ilesia d'estilo barroco perteneixient a la diocesi de Balbastro-Monzón y l'arcipestrau de Sobrarbe-Ribagorza y situada en o lugar de Ligüerre d'Ara, en o municipio de Fiscal, en a comarca de Sobrarbe, en a provincia de Uesca (Aragón). Ye adedicada a l'Asumpción de Santa María.

## Historia
Se construyió en o sieglo XVII en estilo barroco. Entre os anyos 1936-1939, mientres a Guerra Civil Espanyola fue danyada y tanto o suyo retablo como o coro y atro mobiliario fue destruyiu. O conchunto fue esviellau en o zaguer cuarto d'o sieglo XX.

Se menciona como ilesia parroquial d'o lugar en o decimo volumen d'o *[[Diccionario geográfico-estadístico-histórico de España y sus posesiones de Ultramar]]* de Pascual Madoz, a on apareixe descrita con as siguients palabras: 

## Descripción
Ye situada en o estremo norte d'o lugar entre as viviendas y a zona a on son as bordas. En o suyo costau sud tien un edificio adosau que habió d'estar l'antiga abadía.

Se tracta d'una nau rectangular feita de mampostería escallada y dividida en cuatre trampos, con cabecera recta y mas estreita que s'orienta enta l'ueste. I hai dos capiellas en cada costau. Os diferents trampos d'a nau se cubren con vuelta de lunetos dividida tamién en cuantos tramos que se troban deseparaus por faixons que apean en alto y a bisel. A suya cabecera se cubre, igual que as cuatre capiellas, con vueltas de meyo canyón.

En o costau sud s'ubre a sagristía, formada por una cambra cubierta por vuelta d'ariesta y un paso cubierto por vuelta de meyo canyón. En o norte, chusto dencima d'a zaguera capiella se troba a torre, de tres cuerpos, que teneba d'antis mas acceso exterior, pero que agora se fa dende l'interior. Tien dos pisos voltaus con canyón transversal y zarraus con una cupula. I hai dos finestras pa as campanas orientadas enta l'este y una atra enta o sud.

L'acceso a la ilesia se fa por a puerta que se troba a los piez de l'edificio, a traviés d'un arco de meyo punto rebaixau, de grans dovelas y moldurau con tres meyas canyas. Debant d'a puerta i hai un portegau cuadrangular, que ye cubierto con una vuelta de meyo canyón y ubierto a l'exterior por embocadura de meyo punto. O suyo coro, situau en alto sobre a dentrada, se destruyió en l'anyo 1936. Se i puyaba dende o muro norte d'a nau. 

En o suyo interior cal destacar a pila auguabenditera semiesferica que data de l'anyo 1777. I hai restas de pintura popular en a suya voveda.

## Referencias

## Vinclos externos

*  En SIPCA
Atlas

Un **atlas** ye una colección sistematica de mapas de diversa indole que contiene una capitulación de distintos temas de conoixencia como la cheografía fisica, la situación socioeconomica, relichiosa y politica d'un territorio concreto. Mas especificament, pus, un atlas ye una obra componida de forma mayoritaria u exclusiva per mapas planificaus conchuntament seguntes un plan unitario. Asinas pues, una mera recopilación de mapas d'orichen diverso no ye pas un atlas.

Los atlas presientan tipicament mapas d'a Tierra u d'una rechión d'a Tierra, encara que i hai atlas d'atras planetas (y las suyas satelites) en o Sistema Solar. Amás, existen atlas d'anatomía, trazando organos d'o cuerpo humano u atros organismos. Los atlas s'han presentau tradicionalment en forma de libros, pero i hai muitos atlas en formatos multimedia. Amás de presentar rasgos cheograficos y buegas politicas, muitos atlas gosan presentar estatisticas cheopoliticas, socials, relichiosas y economicas.

ye considerau como lo primer atlas moderno lo *[[Theatrum Orbis Terrarum]]* d'Abraham Ortelius, Países Baixos, editau por primera vegada lo 20 de mayo de 1570, en Anvers (Belchica).

## Se veiga tamién
* Mapa.

## Vinclos externos
Els Segadors

**"Els Segadors"** (orichinalment, **"Los Segadors"**; en aragonés, *Os Segadors*) ye lo himno oficial de Catalunya. A letra actual ye d'Emili Guanyavents, data de 1899 y ye calendata en l'anyo 1899, encara que se basa en un romance popular d'o sieglo XVII que bi heba estato replegato anyos denantes por o filologo Manuel Milá y Fontanals en o suyo *Romancerillo catalán* (1882).

Istos dos textos d'o himno (l'actual y l'historico) han estato los mas difunditos. Manimenos, lo texto actual d'Emili Guanyavents ye lo mas politico y reivindicativo, y estió ganador d'un concurso organizato con ista finalidat per a *[[Unió Catalanista]]* en 1899 que provocó una apasionata polemica publica y periodistica. A musica ye de Francesc Alió, qui la composó en 1892 en adaptando la melodia d'una canción ya existent.

## Letra
Himno d'a Comunidat Valenciana

L'**"Himne de l'Exposició"** ("Himno d'a Exposición") u **"Himne de València"** ("Himno de Valencia") ye l'himno oficial d'a comunidat autonoma d'o País Valenciano en Espanya. La canción fue compuesta per José Serrano Simeón con a letra escrita per Maximiliano Thous Orts pa la Exposición Rechional Valenciana. La musica ye basata en un himno d'o sieglo XVI adedicato a Sant Chorche, qui yera lo santo patrón d'o Reino de Valencia. Fue aprobata per los alcaldes d'os concellos d'Alicant, Castellón y Valencia en mayo de 1925. Tamién fue declarato como l'himno d'o País Valenciano en 1982, con l'aprobación d'o Estatuto d'Autonomía d'o País Valenciano.

## Letra
Ilesia de Sant Lamberto de Woluwe-Saint-Lambert

A **ilesia de Sant Lamberto de Woluwe-Saint-Lambert** (*Église Saint-Lambert* en francés y *Sint-Lambertuskerk* en neerlandés) ye una ilesia belga d'o sieglo XII (encara que restaurada y enamplada en l'anyo 1939) d'estilo romanico que se troba en a localidat de Woluwe-Saint-Lambert, en a rechión de Bruselas-Capital en Belchica. Dende lo punto d'a vista d'a suya adscripción administrativa en a Ilesia Catolica, pende d'o deganato de Bruselas Nord-Este en o vicariau de Bruselas en l'archidiocesi de Mechelen-Bruselas.

## Orichen y historia
Saint-Lambert yera lo segundo d'os tres lugars (u parroquias) situaus a lo canto d'o río Woluwe. Dende lo sieglo XII lo lugar teneba la suya ilesia d'estilo romanico pareixida sin garra dandalo a un refuchio fortificau. A suya torre de forma cuadrada, solida y maciza, encara visible hue, en fa uebra. A suya nau lateral dreita (puet estar que l'antiga unica nau d'o templo) y la torre-campanar datan d'o sieglo XII. L'entrada lateral, baixo lo campanar (con una puerta con arco de meyo punto), ye orichinal d'ixas envueltas y se i troban bellas lapidas perteneixents a los sinyors de Woluwe y datadas en o sieglo XVII.

Dende los suyos inicios dependeba d'a seu de Sant Miguel y Sant Gudula de Bruselas y la ilesia, a l'igual que la localidat mesma a on se troba, recibiban la influyencia creixent de l'amanada ciudat de Bruselas, con a cual cosa Woluwe-Saint-Lambert se convertió en una localidat suburbana de Bruselas. Asinas, o creiximiento d'a población en o suyo numero d'habitants implicaba la necesidat d'ampliación d'o templo, desenrollando-se asinas dos ampliacions mientres os sieglos XVIII y XIX. Finalment, a ilesia estió obchecto d'una restauración en l'anyo 1939 y recibió lo 27 d'abril de 1942 protección legal con a suya declaración como Patrimonio cultural en Belchica, la figura legal belga equivalent a la de Bien d'Intrés Cultural.

## Patrimonio
En a suya nau ezquierda se i conserva una chicota estatueta en fusta, obra d'o rei Alberto I cuan yera adolescent y que donó a la iglesia en 1940 su chirmana María Chusefina, moncha en o monesterio beneditín de Santa Lioba en Namur.

## Referencias

## Vinclos externos

*  ''L'église Sant-Lambert, en a pachina web oficial municipal de Woluwe-Saint-Lambert.
*  ''L’église Saint-Lambert à Woluwe'', en a web d'ArchivIris, web d'o patrimonio archivistico d'a Rechión de Bruselas Capital.
*  /  Ficha d'a ilesia en a web d'o Patrimonio arquitectonico d'a Rechión de Bruselas Capital.
Capiella de Sant Chusé de Buetas

A **capiella de Sant Chusé de Buetas** ye una chicota capilleta situada en a localidat de Buetas, en o municipio d'a Fueva. Ye un Bien d'Intrés Cultural clasificau d'a provincia de Uesca, Aragón.

## Historia
Fue construyida entre os sieglos XVII y XVIII. Ya en o sieglo XX se fació una obra pa eliminar o portegau, construyir una nueva cubierta y sacar l'enfoscau, deixando-ne solament en a zona de l'altar.

## Descripción
A capiella tien forma d'abside rectangular y una espadanya en a dentrada, a l'ueste. A nau ye cubierta por una vuelta de canyón.

## Vinclos externos

*  En SIPCA
Vidrera

Una **vidrera** u **vitral** (d'o francés *vitrail*) ye una composición pictorica que combina vidres de colors unius por meyo de franchas u tiras de metal, mas que mas plumo. A o largo d'a suya historia milenaria, o termín s'ha aplicau cuasi exclusivament a las finestras d'as ilesias y atros edificios relichiosos. Encara que tradicionalment se fan en panels plans y se fan servir como finestras, as creyacions d'as vidreras modernas tamién incluyen estructuras y esculturas tridimensionals. L'uso vernaclo moderno a sobén ha estendillau o termín "vidrera" pa incluyir lampas domesticas y *obchectos d'arte* creyaus a partir de vidre d'aluminio exemplificau en as famosas lampas de Louis Comfort Tiffany.

Como material a vidrera ye o vidre que s'ha colorau adhibindo sals mientres a fabricación y, por un regular, dimpués s'ha decorau de cuantas maneras. O vidre de colors s'elabora en vidreras en as que se fican chicoz trozos de vidre pa formar patrons u cuadros, unius por tiras de plumo y rodiadas por un marco richido. Os detalles pintaus y a taca amariella se fan servir a sobén pa amillorar o disenyo. O termín vidrera tamién s'aplica a las finestras de vidre esmaltau en que as colors s'han pintau sobre o vidre y dimpués s'han fusionau a o vidre en un forno; muit a sobén ista tecnica nomás s'aplica a partis d'una finestra.

A vidrera, como arte y oficio, requiere l'habilitat artistica pa concebir un disenyo adecuau, y as habilidaz d'incheniería pa montar a pieza. Una finestra ha d'encaixar perfectament en o espacio pa o que ye feita, ha de resistir o viento y a pluya, y tamién, mas que mas en as finestras mas grans, ha de suportar o suyo propio peso. Muitas finestras grans han resistiu a preba d'o tiemplo y s'han manteniu substancialment intactas dende a Baixa Edat Meya. En Europa occidental, chunto con os manuscritos ilustraus, constituyen a prencipal forma d'arte pictorico medieval. En iste contexto, o proposito d'una vidrera no ye permitir que os que se troben adintro d'un edificio veigan o mundo exterior u mesmo principalment admitir a luz, sino controlar-la. Por iste motivo, as vidreras s'han calificau de "decoracions de parez luminadas".

O disenyo d'una finestra puet estar abstracto u figurativo; puet incorporar narracions quitadas d'a Biblia, a historia u a literatura; pueden representar santos u patrons, u fer servir motivos simbolicos, en particular armorials. As finestras d'un edificio pueden estar tematicas, por eixemplo: adintro d'una ilesia: episodios d'a vida de Cristo; adintro d'un edificio d'o parlamento: escudos d'as circumscripcions electorals; adintro d'una sala universitaria: figuras que representen as artes y as ciencias; u adintro d'una casa: flora, fauna u paisache.

Seguntes l'Instituto nacional d'os oficios de l'arte (en frances *Institut national des métiers d'art*), Francia ye o país con a superficie de vidreras mas gran d'o mundo, lo que ye 90.000 m2 de vidreras.

## Notas


## Referencias
Nevada (desambigación)

**Nevada** puet fer referencia a:

* Una **[[nieu|nevada]]**, precipitación compuesta por nieu.
* ***[[La nevada]]*** (1786-1787), un cuadro de Francisco de Goya conservau en o Museu d'o Prado.
* **[[Nevada (banda portuguesa)]]**, un grupo musical portugués.

Amás, puet referir-se a cualsiquiera d'os siguients toponimos:
* **[[Nevada]]**, un estau d'Estaus Unius.
* **[[Nevada (Granada)]]**, un municipio d'a provincia de Granada (Espanya).
* **[[Nevada (Iowa)]]**, una localidat d'o estau d'Iowa (Estaus Unius).
* **[[Nevada (Missouri)]]**, una localidat d'o estau de Missouri (Estaus Unius).
* **[[Nevada (Ohio)]]**, una localidat d'o estau d'Ohio (Estados Unidos).
* **[[Nevada (Texas)]]**, uuna localidat d'o estau de Texas (Estados Unidos).

## Se veiga tamién
* USS Nevada
Ruixazo

Un **ruixazo** seguntes as suyas caracteristicas, ye una mena de precipitación, a sobén de caracter intenso y de poca durada, provenient de nubles convectivas exclusivament: cumulonimbos u cumulos de gran desarrollo vertical. A precipitación puet estar formada tanto nomás por gotes d'augua como incluyir piedra. L'orache de ruixazos se caracteritza por una alternancia rapida de nubles foscas y gordas con claruras de curta durada u nubles finas. Ye frecuent que os ruixazos se repitan cuantas vegadas, con intervalos de precipitación débil u inexistent. Se tracta siempre d'una precipitación relacionada con a existencia de fuertes corrients convectivas por efecto d'importants calentamientos locals u o paso d'activos sistemas frontals.

A intensidat d'un ruixazo gosa estar fuerte; y a durada no gosa exceder guaire d'un cuarto d'hora. Os ruixazos son tipicos d'as masas d'aire fredo y inestable que se troban en a parti posterior d'as depresions que pasan por dencima d'a tierra y d'a mar calients.

## Referencias

## Se veiga tamién
* Pluya
* Plevizna
Almendral (desambigación)

**Almendral** puet estar:

## En Chile
* **[[El Almendral (Valparaíso)|El Almendral]]**, un barrio d'a ciudat de Valparaíso, en a provincia de Valparaíso y rechión de Valparaíso.
* **[[El Almendral (Chile)|El Almendral]]**, un lugar d'a comuna de San Felipe, en a provincia de San Felipe de Aconcagua y rechión de Valparaíso.

## En Espanya
* **[[Almendral]]**, un municipio d'a provincia de Badajoz en a comunidat autonoma d'Extremadura.
* **[[Almendral (Oliva de Plasencia)|Almendral]]**, un lugar en o termin municipal d'Oliva de Plasencia, en a provincia de Cáceres y comunidat autonoma d'Estremadura.
* **[[Almendral de la Cañada]]**, un municipio d'a provincia de Toledo en a comunidat autonoma de Castiella-La Mancha.
* **[[El Almendral (Gérgal)|El Almendral]]**, un lugar en o termin municipal de Gérgal, en a provincia d'Almería y comunidat autonoma d'Andalucía.
* **[[El Almendral (Puerto Real)|El Almendral]]**, un lugar en o termin municipal de Puerto Real, en a provincia de Cádiz y comunidat autonoma d'Andalucía.
* **[[El Almendral (Zafarraya)|El Almendral]]**, un lugar en o termin municipal de Zafarraya, en a provincia de Granada y comunidat autonoma d'Andalucía.
* **[[El Almendral (Xerez de la Frontera)|El Almendral]]**, un barrio en Xerez de la Frontera, en a provincia de Cádiz y comunidat autonoma d'Andalucía.
Francisco Burillo Mozota

**Francisco Burillo Mozota**, naixiu de Paniza (Campo de Carinyena, Aragón) o 29 de febrero de 1952, ye un arqueologo, historiador y catedratico aragonés, especialista en estudios sobre los celtibers, estando l'impulsor d'a creación en 2002 d'o *[[Centro de Estudios Celtibéricos de Segeda]]*. Ye autor de cuantas obras sobre la materia, en destacando la suya tesi doctoral (*El valle medio del Ebro en época ibérica*, 1980), en a que estió la primera aplicación de l'arqueolochía espacial en a Celtiberia. 

Ye catedratico de Prehistoria en a Facultat de Ciencias Socials y Humanas en o campus de Teruel d'a Universidat de Zaragoza. Tamién ye director d'a revista *[[Arqueología espacial (revista)|Arqueología espacial]]*, que edita dende 1984 la suya facultat, estando lo pionero en l'aplicación d'ista disciplina en Espanya, habendo organizau cursos sobre la materia en a Universidat de Verano de Teruel. Tamién ha dirichiu lo Colechio Universitario de Teruel y l*'[[Instituto de Estudios Turolenses]]*.

## Referencias

## Vinclos externos

*  Obras de Francisco Burillo Mozota en *[[Dialnet]]*.
Alberto Fujimori

**Alberto Kenya Fujimori Inomoto**, naixito de Lima, (Perú) o 10 de noviembre de 1836 y muerto en Lima (Perú) l' 11 setiembre de 2024, estió un incheniero agronomo, fisico, matematico, politico y dictador peruano, qui estió President de Perú dende (1990 dica 1992 cuan se dió un autogolpe d'estau pa convertir-se en dictador dica o 2000.

En l'anyo 2000 cuan debant d'as creixents evidencias de corrupción cheneralizada, crímens de lesa humanidat y la difusión d'uns videos, Alberto Fujimori, aprofitando la suya dople nacionalidat, fuyió enta Chapón, dende an renunció a o suyo cargo per fax. Posteriorment, estió deteniu en Chile en 2005 y extraditau enta Perú, an estió chudgau y condenau a 25 anyos de presón per multiples cargos, entre éls violación de dreitos humans y malversación. En aviento de 2023 le estió concedido, per medio d'una orden chudicial la restitución d'un cuestionau indulto humanitario que le heba estau atorgau per lo president Pedro Pablo Kuczynski en 2018. Dimpués d'a suya liberación y antes d'a suya muerte, tornó a la politica, tot y estar impediu legalment, heba confirmau la suya intención de participar en as eleccions chenerals de 2026. Fujimori siguió como una figura polarizante en Perú, con un legado visible en o suyo movimiento politico denominau fujimorismo, d'o cual la suya filla Keiko ye un d'os miembros mas destacau.

## Vinclos externos

* Sitio web oficial.
Ilesia de Sant Miguel de Latre

A **ilesia de Sant Miguel de Latre** ye una ilesia situada en a localidat de Latre, municipio de Candarenas, Alto Galligo.

## Historia
Ye una ilesia de primerías d'o sieglo XII. Fue esviellada entre zaguerías d'o sieglo XVI y as primeras decadas d'o sieglo XVII como se veye encara en un sillar d'uno d'os vanos d'o suyo costau sud que diz *“AÑO / 1608 / M.I. / R.R.”*.

## Descripción
A ilesia romanica consta d'una nau y preserva l'abside semicircular orichinal. A torre cuadrada, no guaire alta y adosada a la cabecera, s'adhibió manimenos en epocas posteriors. Ye feita de piedra picada y presenta dos finestras adinteladas en a parti sud. Baixo a suya cubierta, que ye a cuatre auguas, s'ubren dos estreitos vanos de meyo punto pa as campanas y atros dos por l'ueste. O edificio un portegau exterior que cubre o suyo costau sud y se prolonga dica l'antiga casa abadía.

O tellau ye feito de losa, destacando os repalmadors que suportan a cubierta de l'abside a on son esculpidas cabezas y atros adornos. Destaca tamién o crismón romanico situau en o muro sud, sobre a portalada. Ye un crismón trinitario de siet brazos, decorau con floretas de botón con cuatre petalos.

Interiorment a nau ye dividida en cuatre trampos desiguals. A suya cabecera, reformada en estilo barroco, ye plana y acubila o retablo mayor d'os anyos 1724-1725. O primer trampo ye cubierto por vuelta de canyón mientres que o segundo, con dos capilletas laterals, se cubre con vuelta de lunetos. Por astí s'ubre en o muro sud un vano de comunicación con a parti baixa d'a torre, que fa a función de sagristía. A portalada s'ubre en o tercer trampo, cubierto con una falsa cupula rebaixada sobre pichinas. Una chicota escala debant d'a puerta prencipal leva ta o coro alto, situau en o cuatreno trampo dencima d'una vuelta de lunetos muit rebaixada.

A iglesia incluye tres altars barrocos. En l'altar mayor s'amuestra a l'arcánchel sant Miguel matando a o dragón.

## Enlaces externos
*  Sant Miguel en *www.RomanicoAragones.com*
*  ''Ilesia de Sant Miguel de Latre'' en a web d'o *[[Sistema de Información del Patrimonio Cultural Aragonés|SIPCA]]*.
Ilesia de l'Asumpción de Nuestra Sinyora de Castillón de Sobrarbe

A **ilesia de Nuestra Sinyora de l'Asumpción de Castillón de Sobrarbe** ye un edificio gotico-renaixentista situau en a localidat prepirenenca d'o mesmo nombre, adintro d'o termín municipal de l'Aínsa-Sobrarbe, en a comarca de Sobrarbe, provincia de Uesca, Aragón.

Situada en a cuenca d'o río Susía, en o estremo nortoriental d'a Sierra de Guara, dista 22 kilometros de l'Aínsa y 47 d'a ciudat de Balbastro.

## Historia
En distintos puntos de l'edificio constan inscripcions con cuantas calendatas, que permiten datar a construcción de cadaguna d'as partis d'a ilesia. En a portalada ye grabada a calendata de 1547, acompanyada por o nombre, parcialment desaparecido, de *maestro miguel de*.

O conchunto de l'edificio habió d'estar feito tamién en ixos anyos y rematar-se en 1557, seguntes a inscripción d'o pulpito: *ioan tellet me yzo 1557*. Joan Tellet construyió tamién por ixas envueltas a iglesia de l'Asumpción d'o Elsón y remató a basilica d'a Virchen d'a Penya de Graus. A puerta d'a sagristía que fació aquí pareixe seguir modelos d'o *Libro de Arquitectura* de Sebastián Serlio, publicau en Espanya en 1552.

Se conserva documentación referida a una vesita episcopal de 1559, cuan o templo ya yera consagrau y en uso, seguntes a que s'ordena que "se faiga un coro muit bueno".

En ultimas, en a finestra d'a sagristía consta a calendata de 1596. En ixe anyo se fería dita cambra y s'enamplaría a capiella norte.

Se desconoixe a calendata exacta d'a construcción d'a torre. Cuantos detalles arquitectonicos fan creyer a bels investigadors que estió licherament anterior a la resta d'a ilesia.

En 2007 a ilesia se zarró a o publico debiu a o suyo mal estau de conservación.

## Descripción
A datación d'a ilesia ye d'o sieglo XVI, construida en arquitectura tardogotica con elementos renaixentistas. Se tracta d'un edificio construyiu en piedra de cantería. Poseye nau rectangular con capiellas laterals, cabecera poligonal y una sagristía adosada.

Tien una torre de cinco cuerpos situada a l'altaria d'o zaguer d'os trampos d'a nave. Ye construida en piedra picada.

## Referencias

## Vinclos externos

*  En o Sistema d'Información d'o Patrimonio Cultural Aragonés (SIPCA)
Oldenzaal

**Oldenzaal** ye un municipio neerlandés que se troba situatu en a provincia d'Overijssel. Poseye lo títol de ciudat dende 1249.

A suya población ye de 31.701 habitants (2021) en una superficie de 21,95 km², con una densidat de población de 1.471 hab/km².

## Cheografía
A localidat d'Oldenzaal se troba situada a 48 metros d'altaria sobre lo livel d'a mar.

## Administración
### Alcaldes

## Molimentos
* Basilica de Sant Plechelm, una basilica d'os sieglos XII-XV en estilo romanico y gotico adedicada a sant Plechelm.

## Vinclos externos

*  Pachina web oficial municipal d'Oldenzaal.
Extradós

**Extradós** proviene d'o latín *extra*, difuera, a l'exterior y *dorsum*, dorso.

L'extradós ye un termín arquitectonico que designa a superficie superior externa convexa d'un arco u vuelta.

También designa o lomo d'una adovela, que gosa estar amagada por estar adintro d'a construcción.

Se contraposa con a voz intradós.

## Caixero
En un caixero, l'extradós ye a cara d'o muro en contacto con o material conteniu y oposada a l'intradós.

## Aeronáutica
En aeronáutica, se diz extradós a la superficie superior curva de l'ala d'un avión u d'un perfil aerodinamico.

Ye a on se creya una zona de baixa presión estatica (perpendicular a la suya superficie) y mayor velocidat de l'aire (tanchent a la suya superficie), en comparación a l'intradós de l'ala d'una aeronau, lo que permite a l'ala chenerar sustentación, logrando asinas elevar a l'aeronau.

## Referencias
Heusden

**Heusden** ye un municipio neerlandés que se troba situau en a provincia de Brabant Septentrional.

A suya población ye de 45.005 habitants (2021) en una superficie d'81,22 km², con una densidat de población de 571 hab/km².

## Cheografía
A localidat de Heusden se troba situada a 4 metros d'altaria sobre lo livel d'a mar.

### Mugas
O termin municipal de Heusden muga a o norte con Zaltbommel; a lo nord-este con Maasdriel; a l'este con 's-Hertogenbosch; a lo sud con Tilburg; a lo sud-este con Vught y Oisterwijk; a lo sud-ueste con Loon op Zand; a l'ueste con Waalwijk y a o nord-ueste con Altena.

## Administración
### Alcaldes

## Vinclos externos

*  Pachina web oficial municipal de Heusden.
Melilla La Vieja

**Melilla La Vieja** (en aragonés *Melilla la Viella*) ye una ciudadela amurallada d'a ciudat espanyola de Melilla y una d'as mayors d'Espanya con 2.000 metros de longaria.

## Historia
Fue construyida entre os sieglos XVI y XIX, seguindo modelos que van dende o renaiximiento, dica los bastions d'a escuela hispano-flamenca que se construyen entre lo periodo borbonico.

Conta per tanto con una ciudat amurallada construyida inicialment per incheniers italians y posteriorment per espanyols y profesionals venius dende los Países Baixos.

En lo sieglo, se reformoron las suyas murallas y construyioron una serie de bastions y edificios que reflectaban l'interés d'os reis espanyols per la suya defensa.

Tota esta zona fue declarada "Conchunto Historico-Artistico", y actualment fa parti d'o "Conchunto Historico Artistico d'a Ciudat de Melilla", un Bien d'Intrés Cultural.


Imachen:Plaza de Melilla.jpg|Sieglo XVII
Imachen:Plano Melilla.jpg|Sieglo XVIII
Imachen:Plaza Melilla 14.jpg|Sieglo XVII
Imachen:Melilla 1800.jpg|Sieglo XIX


## Descripción
Ye dividida en cuatre recintos fortificaus:

### Primer recinto fortificau
Enclavau en lo promontorio rocoso, con a totalidat d'os edificios civils y murallas dende lo sieglo XVI dica lo sieglo XVIII.

Imachen:Frente de Tierra de Melilla la Vieja.JPG|alt=Frent de Tierra|Frent de Tierra
Imachen:Frente de Trápana desde el baluarte de la Concepción.jpg|alt=Frent de Trápana|Frent de Trápana
Imachen:Puerta de la Marina, Melilla.jpg|alt=Porta de la Marina|Puerta d'a Marina
Imachen:Calle de San Miguel.jpg|alt=Hespital y botigueta de Sant Francisco|Hespital y apotica de Sant Francisco
Imachen:Hospital del Rey, Melilla.jpg|alt=Hespital d'o Rei|Hespital d'o Rei


### Segundo recinto fortificau
Enclavau en l'istmo, con murallas d'o XVII y d'o XVIII

Imachen:Ensenada de "Los Galápagos".jpg|alt=Cala de los Galápagos|Cala de los Galápagos
Imachen:Foso del Hornabeque.jpg|alt=Foso de l'Hornabeque|Foso de l'Hornabeque
Imachen:Foso del Hornabeque2.jpg|alt=Foso de l'Hornabeque|Foso de l'Hornabeque
Imachen:Puerta de la Victoria.jpg|alt=Puerta d'a Victoria|Puerta d'a Victoria
Imachen:Baluarte de San Pedro Alto.jpg|alt=Bastión de Sant Pero Alto|Bastión de Sant Pero Alto


### Tercer recinto fortificau
Construyiu aprofitando la muralla musulmana, con una puerta d'aquella epoca y la resta d'o sieglo XVIII.

Imachen:Desde el H.Anfora de dia - panoramio.jpg|Anvista cheneral
Imachen:Torre y puente de las Cinco Palabras.jpg|alt=Bastión d'as Cinco Palabras|Bastión d'as Cinco Palabras


### Cuarto recinto fortificau
Con fuertes d'o sieglo XVIII.

Imachen:Acantilados de la Alcazaba, chalets, Fuerte de Victoria Grande y Fuerte del Rosario, Melilla.png|Paretadas y fuerte de Victoria Gran
Imachen:Fuerte de Victoria Grande.jpg|alt=Fuerte de Victoria Gran|Fuerte de Victoria Gran


## Se veiga tamién
* Centro d'Interpretación de Melilla La Vieja.

## Referencias
Serie B

**Serie B** puet estar:

* **[[Campionato brasileiro de serie B]]**, un campionato de fútbol de Brasil.
* **[[Cinta de serie B]]**, un tipo de cintas de baixo presupuesto y a sobén con actors poco conoixius.
* ***[[Serie B (cinta)]]*** u **[[Serie B (cine)]]**, una cinta de cine de terror dirichida por Richard Vogue y estrenada en 2012.
* **[[Serie B d'Ecuador]], un campionato de [[fútbol]] d'[[Ecuador]].
* **Serie B d'Italia, un campionato de fútbol d'Italia.
* '''Serie B de Mexico, un campionato de fútbol de Mexico.
Cuevas d'o Conventico

As **Cuevas d'o Conventico** son unas cuevas historicas situadas en Melilla la Viella y que tienen o suyo acceso dende lo Museu d'Arte Sacro de Melilla, en a ciudat espanyola de Melilla y que fan part d'o Conchunto Historico Artistico d'a Ciudat de Melilla, un Bien d'Intrés Cultural.  

## Historia
Estando inicialment unas esplugas excavadas por l'augua en a cala de Trápana, las emplegoron succesivament fenicios, romanos y arabes ta recaixar-se en ficando los suyos barcos en a gran cavidat natural y finalment tamién las emplegoron os espanyols, que excavoron en o sieglo XVIII cuantos livels sobre las esplugas naturals ta debantar-ie almagacens de birolla, encara que lo suyo uso mas celebre estió cuan s'emplegoron ta alochar a la población en o seche de Melilla en 1774 y 1775. 

En 1925 con a construcción d'o puerto de Melilla a cala s'atosquinó con arena, formando-se-ie una placha.
Entre 1993 y 1995 se construyió l'arco parabolico y las parez enta la cala de Trápana, y bien luego se construyioron vovedas de ladriello en o tercer livel y se pavimentoron as carreras situadas dencima d'istas, as carreras Miguel Acosta y Concepción, por o risque de borrumbada, fendo-las visitables coincidindo con o V centenario d'a ocupación espanyola de Melilla con a instalación de pavimentos de fusta.

Entre 1998 y 2000 s'apuntaló y s'enforteixio lo primer livel, se comunicoron toz os livels, se construyioron servicios y una depuradora baixo d'a escala que baixa enta Trápana.{ 

## Descripción
Se tracta d'una chigantesca cavidat ubierta, recalzada por un arco parabolico de piedra picada y ladriello y tres livels intercomunicaus, de lo mas baixo enta lo mas alto. Lo primero consta de dos naus cruzadas y que se fació servir como ilesia; lo segundo, un conchunto de cambras comunicadas entre si y con finestras a l'exterior; estando la tercera pareixida a l'anterior, pero d'estancias mas chicotas y baixas.

## Referencias

## Vinclos externos

*  Pachina web oficial.
Ilesia de Sant Martín de Capella

A **ilesia de Sant Martín de Capella** ye una ilesia d'estilo romanico y mudéchar, construida principalment en zaguerías d'o sieglo XII y en o sieglo XIII y perteneixient a la diocesi de Balbastro-Monzón y l'arcipestrau de Sobrarbe-Ribagorza y situada en Capella, en a comarca de Ribagorza, en a provincia de Uesca (Aragón). Ye adedicada a sant Martín de Tours.

## Historia
A ilesia se construyió en zaguerías d'o sieglo XII y en o sieglo XIII en estilo romanico y o campanal ye d'una epoca posterior, ya d'estilo mudéchar. Ye posible que estase en o sieglo XVIII cuan s'incorporaran ista torre campanal y cuantas capiellas laterals.

En 2013 se facioron as obras d'esvielle que duroron siet meses, rematando en aviento de 2013. Pa ello s'emplegó piedra de *La Cantería del Somontano* y recibioron 10.000€ por parti d'a entidat financiera Ibercaja. Cal destacar a colocación d'as cuatre columnas d'a portalada parellanas a las orichinals romanicas que posiblement mancoron mientres sieglos.

## Descripción
Consiste en una nau y abside semicircular sin decoración y con cubierta de vuelta lucherament apuntada y arcos faixons. A nau se divide en cuatre trampos por meyo d'atros tantos faixons apuntaus. O mas anterior apea en pilastras por meyo d'imposta, mientres que os dos posteriors lo fan a traviés de capitels lisos y semicolumnas adosadas. A os piez se troba un coro alto de fabrica. 

A cabecera presenta una cornisa de canetes con motivos vechetals sobre a que se devanta a torre campanal d'estilo mudéchar&thinsp; emplegando a piedra picada d'o templo medieval.

A portalada ye orientada enta o sud y ye de zaguerías d'o sieglo XII d'estilo romanico, ye decorada con cuatro arquivoltas construyidas baixo molduras de punta de diamant que se refirman en capitels, que se sustenen a la vegada sobre columnas. Ye posible que mientres sieglos haigan mancau istas columnas, dica a suya restauración en 2014.

I hai un atra portalada de tipo *civil* orientada enta occident, con crismón trinitario.

En o suyo interior contiene un retablo de zaguerías d'o sieglo XVI, obra de Pedro Nunes d'estructura gotica y pinturas renacentistas, que ha estau restaurau. Tamién alberga cuatre pilas baptismals de templos d'a redolada.

## Referencias

## Vinclos externos

*  En a web d'o SIPCA
*  Ficha en gcatholic.org
Trampo (arquitectura)

En arquitectura, se conoixe como **trampo** u **tramo**, palabra provenient d'o latín *trameare* (entravesar):

* A las partis en que se divide una nau en función d'a cubierta y os refirmes.
* A o espacio escaleronau que i hai en una escala entre replanos.

## Referencias

## Se veiga también
* Cruixía (arquitectura)
* Cruciforme
* Basilica
* Crucero (arquitectura)
* Transepto
Cursa Africana d'a Lechión

La **Cursa Africana d'a Lechión** (en castellano *Carrera Africana de La Legión*) ye una competición atletica celebrada anualment en a ciudat autonoma Melilla (Espanya) dende l'anyo 2012.

## Caracteristicas

Lo recorriu transcorre per las carreras de Melilla, partindo habitualment de Melilla La Viella recorrendo a ciudat dica a meta que gosa estar situada amán d'a Casa d'a Villa en a Plaza d'as Culturas.

As prebas de que consta actualment son marcha de 50 km., marcha de 25 km., 75 km BTT y 2 km Mini Africana.

En a suya zaguera edición a cursa ha plegau a superar los 2.500 participants en as zagueras edicions entre adultos y menors d'edat.

Tamién en a suya zaguera edición a participación en a pra tiene un pre de 25 euros pa adultos y de 10 pa los menors.

## Se Veiga tamién
* Cursa Las Fortalezas de Melilla.
* Sant Silvestre de Melilla.
* Color Run Festival.
* Cursa Desafio Melilla.

## Referencias

## Vinclos externos
*  Pachina web oficial "Cursa Africana d'a Lechión".
Johannesburgo

**Johannesburgo**, coloquialment entre los sudafricans conoixida como ***Joburg***, ***Jozi*** u ***JHB***, ye una ciudat de Sudafrica, capital d'a provincia de Gauteng y considerada como la capital industrial de Sudáfrica, estando tamién la ciudat mas poblada y la mas rica de dito país y la cuarta economía mas gran de l'Africa austral. Erroniament, muita chent la considera como la capital de Sudáfrica (este país tien tres ciudaz capitals oficials, d'as cualas Johannesburgo no en fa parte).

A suya población ye de  habitants en una superficie de 1.644 km², con una densidat de población de 2.696 hab/km², estando a ciudat mas poblada d'o país.

A localidat de Johannesburgo se troba a 1.523 metros d'altaria sobre lo livel d'a mar, amán d'a sierra de Witwatersrand muit rica en minerals.

## Vinclos externos

* Sitio web oficial de Johannesburgo.
Woluwe-Saint-Lambert

**Woluwe-Saint-Lambert** (**Sint-Lambrechts-Woluwe** en neerlandés, **Woluwe-Saint-Lambert** en francés) ye una ciudat de Belchica situada en a rechión de Bruselas-Capital y districto de Bruselas-Capital.

A suya población ye de 60.771 habitants (2024) en una superficie de 7,29 km², con una densidat de población de 8.332 hab/km².

## Cheografía
A localidat de Woluwe-Saint-Lambert ye trescruzada por o río Woluwe, afluyent d'o río Senne en a cuenca d'o río Escalda.

### Mugas
O termin municipal de Woluwe-Saint-Lambert muga a lo norte con Evere; a lo nord-este con Zaventem; a l'este con Kraainem; a lo sud con Woluwe-Saint-Pierre; a lo sud-ueste con Etterbeek y a o nord-ueste con Schaerbeek.

## Administración
### Alcaldes
#### Dende 1900

#### Dende 2000

## Molimentos
* Ilesia de Sant Lamberto de Woluwe-Saint-Lambert, una ilesia d'o romanico.
* Capiella de María la Miserable de Woluwe-Saint-Lambert, una capiella en estilo gotico d'o sieglo XIV.
* Castiello Malou, un castiello d'o sieglo XVII.
* Casa d'a Villa de Woluwe-Saint-Lambert, en estilo modernista de 1937, obra de l'arquitecto Joseph Diongre.
* Ciudat chardín de Kapelleveld, en estilo modernista, construyida entre 1923 y 1926.
* Ilesia de Sant Henrique de Woluwe-Saint-Lambert, una ilesia de primerías d'o sieglo XX en estilo neogotico.
* Molín de viento de Woluwe-Saint-Lambert.
* Molín de Lindekemale.

## Vinclos externos

* / Pachina web oficial municipal de Woluwe-Saint-Lambert.
Feria de Melilla

A **Feria de Melilla** u  **Feria de Setiembre** (en castellano *Feria de Septiembre*) ye la feria d'a ciudat autonoma espanyola de Melilla, celebrada en honor a la suya patrona, a Virchen d'a Victoria. O recinto ferial se troba en a explanada multifuncional de Sant Lorient, un entorno moderno pa una feria tradicional, proximo a o puerto esportivo. 

## Historia
A primera edición d'a feria recordada se celebró en 1903.

## Descripción

### De día
Dende fa bels anyos s'impone a feria de día, con decenas de casetas particulars y oficials y establimientos pa prener un aperitiu, con a gastronomia de Melilla, tan variada y multicultural como a suya población a o ritmo de rumbas y sevillanas.

O recinto festivo s'imple d'animación, grupos rociers, penyas y actuacions. Garra cosa manca en a Feria de Melilla.

### De nueits
A nueit ferial ye fiesta y puerto. A Caseta Oficial de Fiestas se suma a la celebración ufrindo, cada nueit, actuacions musicals de primer livel arribadas d'a Peninsula y de grupos locals a l'alza que buscan un vueito en o panorama artistico nacional.

O 8 de setiembre ye o día d'a Virchen d'a Victoria, patrona de Melilla, l'ambient festivo da paso, por unas horas, a o recullimiento cristiano y Melilla se chita ta as carreras en serena procesión pa homenachear a la imachen d'a Virchen, Coronada y Alcaldesa Perpetua, que albandona temporalment o suyo enclau en l'alto d'as murallas lechendarias pa baixar a l'Ixample Modernista. 

## Calendata de celebración
A feria se celebra dende 1903 con una durada de ueito días.

## Trache tradicional
O trache tipico ye o de flamenca, que ye un trache tipico andaluz. Prene o suyo nombre d'o flamenco, un tipo de mosica folklorica con influyencias chitanas.

## Os toros
Os toros en a plaza de toros de Melilla han estau unius a la celebración d'a feria dende o comienzo. 

## Referencias

## Se veiga tamién
* Melilla
Ilesia de Sant Miguel Arcánchel d'Alastuei

A **ilesia de Sant Miguel Arcánchel d'Alastuei** ye una ilesia aragonesa que se troba situata en o lugar d'Alastuei, que fa parte d'o termin municipal de Bailo, en a comarca d'a Chacetania y provincia de Uesca.

## Historia
A ilesia, adedicada a l'arcanchel Miguel, ye un edificio de piedra picada d'estilo románico tardano (zaguerías d'o sieglo XI u primerías d'o sieglo XII). A ilesia chunto a la resta d'o lugar perteneixió a o monesterio de Sant Chuan d'a Penya dende meyaus d'o sieglo XII por orden d'una bula papal.

En epoca moderna, entre a segunda metat d'o sieglo XVII y a primera d'o siguient, se fació una important reforma a on s'adhibió una nau lateral por o costau norte d'a ilesia, se recreixió a torre y se construyió un portegau por o costau sud, ubrindo-se un nuevo acceso y zarrando l'orichinal. As vueltas orichinal d'a nau romanica fuoron substituyidas tamién por ixas envueltas.

## Descripción
Consta de dos naus y un coro semicircular, os dos recubiertos con losas de piedra. L'abside se troba en l'exterior y conta con frisos decorativos con un patrón de escaquiau chaqués. A torre rectangular probablement estase devantada en tiempos posteriors a la resta de l'edificio. Tien un tornavoz en os dos costaus d'o suyo piso superior. Debant d'a portalada con arco de meyo punto en o costau sud s'ubre un portegau adosau.

D'a decoración orichinal se conserva una fuent baptismal romanica.

## Vinclos externos

*  En a web d'o SIPCA
*  En o blog www.romanicoaragones.com
Escaquiau chaqués

O **escaquiau chaqués** u **escacau chaqués** ye una mena d'ornamentación arquitectonica, de zaguerías d'o sieglo XI, en serie que se troba en frisos y arquivoltas, mas que mas, basau en l'uso de cuadraus (ditos *tacos*) u de rectanglo (*billez*), uns esfonsaus y atros salients de forma alterna, disposaus en linias paralelas, a o menos en numero de tres, fendo uembras que simulan un tablero d'escaques, d'on le viene o suyo nombre, ya que "escaquiau" tien o suyo orichen en a similitut d'ista decoración con un tablero d'iste chuego, mientres que l'apelliu "chaqués" ye relacionau con o feito de presentar-se de manera abundant en a decoración d'a seu de Chaca, dende a on s'habió d'espardir a la resta de edificios relichiosos que se troban por o camín de pelegrinación ta Santiago de Compostela.

Asinas, puet decir-se que iste motivo decorativo, que ye muit habitual en cuantas versions en l'arquitectura romanica espanyola (mas que mas en os edificios d'o camín de Sant Chaime), ye tipico d'o romanico espanyol.

Entre os edificios romanicos situaus tanto en o camín de Sant Chaime,  como en zonas d'influyencia, en os que se puet observar ista decoración destacan:
* En Aragón:
** Castiello de Lobarre
** Ilesia de Nuestra Sinyora de l'Asumpción de Navasa
** Ilesia de Santa María de Santa Cruz d'as Serors
** Ilesia de Sant Miguel Arcánchel d'Alastuei
** Monesterio de Sant Chuan d'a Penya
** Monesterio de Santa María de Veruela
** Seu de Sant Pero de Chaca
** Seu d'o Salvador de Zaragoza
* En atros puestos:
** Basilica de Sant Isidoro de Leyón
** Colechiata de Santa María la Mayor y Reyal de Sar
** Ilesia de San Martín de Frómista
** Ilesia de Sant Tomé de Zamora
** Ilesia de Sant Miguel de Corullón
** Ilesia de Sant Cristofo de Salamanca
** Ilesia de Nuestra Sinyora d'o Mercau de Leyón
** Monesterio de Leire

## Galería d'imáchens

Castillo de Loarre - Capilla Real - Extrerior ábside 04.jpg|Abside d'a capiella Reyal d'o castiello de Lobarre
Ventana romanica de La Seo.jpg|Finestra de l'abside d'a seu de Zaragoza
Santa Cruz de la Serós - Iglesia de Santa María - Portada - Canecillos.jpg|Santa Cruz d'as Serors
Fromista, Iglesia de San Martín de Tours-PM 32810.jpg|Sant Martín de Frómista
Zamora Santo Tomé Frieze 843.jpg|Sant Tomé de Zamora
Monasterio de Leyre, porta Speciosa detalle 1.JPG|Arquivoltas en una puerta
Isidoro Leon puerta Cordero musicos zodiaco lou.JPG|Detalle d'a decoración d'a puerta d'o Cordero de Sant Isidoro de Leyón


## Referencias

## Vinclos externos
San Vito al Tagliamento

**San Vito al Tagliamento** (en friulán *San Vît dal Tiliment*) ye una comuna d'Italia. Se troba en a provincia de Pordenone en a rechión de Friuli-Venecia Chulia.
Pontebba

**Pontebba** (en alemán *Pontafelen*, en esloveno *Tablja*, en friulán *Ponteibe*) ye una comuna d'Italia. Se troba en a provincia d'Udine en a rechión de Friuli-Venecia Chulia.
Portogruaro

**Portogruaro** (en veneciano *Porto*, en friulán *Puart*) ye una comuna d'Italia. Perteneixe a la Ciudat metropolitana de Venecia en a rechión d'o Veneto.

## Ciudaz achirmanadas
*  Exeya d'os Caballers, Aragón, dende 1987
*  Marmanda, Occitania, dende 1987
Pablo Castrillo

**Pablo Castrillo Zapater** (Chaca, Chacetania, Uesca, 2 de chinero de 2001) ye un ciclista aragonés que compite con l'equipo Kern Pharma.

## Biografía
Prencipió en a competición ciclista en a categoría cadet, deixando de practicar hockey chelo, lo esporte por excelencia de Chaca, pa incorporar-se a o Club Ciclista Oscense inspirau por o suyo chirmán mayor Jaime, qui tamién ye ciclista profesional.

En 2020 s'incorporó a o club Lizarte, reserva d'o nuevo equipo continental Kern Pharma. Mientres a temporada 2022 se distinguió en ganar a Puyada enta Gorla, una reconoixida preba pa chovens escaladors en Espanya. Tamién ganó o Memorial Valenciaga, preba d'a Copa d'Espanya Amateur, asinas como o Campionato d'Espanya de Ciclismo Contrarreloch en categoría sub-23.

Finalment se profesionalizó en 2023 adintro d'a formación de Kern Pharma, dimpués d'haber realizau o suyo periodo de amateur astí.

O 29 d'agosto de 2024 ganó a 12.ª etapa d'a Vuelta a Espanya. O mismo día heba falleixiu Manolo Azcona, creyador de l'equipo Kern Pharma, a qui fue adedicada a victoria. Repitió triunfo tres días dimpués en a cima d'a Cuitunigru.

## Palmarés
**2024**
* 2 etapas d'a Vuelta a Espanya

## Resultaus
### Grans Vueltas

—: no fa parti
Ab.: albandono

### Vueltas menors

—: no fa parti
Ab.: albandono

### Clasicas y Campionatos

—: no fa parti
Ab.: albandono

## Equipos
*  Kern Pharma (08.2022-12.2022) (*stagiaire*)
*  Kern Pharma (2023-)

## Referencias

## Vinclos externos
*  Pablo Castrillo en ProCyclingStats.
Rota d'os Templos

A **Rota d'os Templos** (en castellano *Ruta de los Templos*) ye una rota turistica en Melilla, Espanya, que comprende a visita a os prencipals 4 templos d'a ciudat. A rota prencipia con a visita a la ilesia d'a Purisma Concepción, a mas antiga de Melilla (1657), d'estilo romanico tardano y d'interior barroco, que ahuespa en o suyo altar a muit venerada imachen d'a patrona d'a ciudat, a Virchen d'a Victoria. Contino, os turistas s'endrezan enta a sinoga Or Zaruah, edificio modernista de 1924. O siguient templo a visitar ye o Templo Hindú, ubicau tamién en un edificio modernista y pa rematar a Mesquita Central, fundada en 1950.

## Historia
A Rota d'os Templos de Melilla se creya en 2006 como una iniciativa d'o Patronato de Turismo de Melilla en a busqueda d'un producto turistico que contribuyise a lo desarrollo economico d'a ciudat, a traviés d'a suya prochección cultural y relichiosa enta l'exterior.

## Galería

Imachen:Iglesia_de_la_Purísima_Concepción,_Melilla_la_Vieja.jpg|Ilesia d'a Purisma Concepción.
Imachen:Sinagoga_Or_Zaruah_(Melilla),_Ruta_de_los_Templos_(3)_(5445465149).jpg|Sinoga Or Zaruah.
Imachen:Oratorio_Hindú,_Melilla,_Ruta_de_los_Templos_(5)_(5446058270).jpg|Templo Hindú.
Imachen:Zawiya_Alawiya_(Melilla),_Ruta_de_los_Templos_(4)_(5446085874).jpg|Mesquita Central.


## Se veiga tamién
* Museu Historico Militar de Melilla
* Museu Echipciano de Melilla
* Museu de l'Automóbil de Melilla
* Museu Ibáñez de Melilla
* Museo Gaselec d'a Electricidat
* Museo Etnografico de Melilla
* Colección Museografica d'Arte Sacro

## Referencias

## Vinclos externos
*  Rota d'os Templos en melillaturismo.com
Plaza d'Espanya (Melilla)

A **plaza d'Espanya** (en castellano *plaza de España*) ye a plaza mas important d'a ciudat autonoma espanyola de Melilla. Ye situada en l'ixample modernista, entre o casco antigo (Melilla La Vieja) y o nuevo centro urbano (barrio Reina Victoria).

## Historia
Planificada cómo o *Prochecto d'Urbanización d'a Puerta de Santa Barbara* en 1910 per José d'a Gándara y aprebau , en chinero de 1911 Alfonso XIII prencipió a espaldar as murallas d'o "campo exterior", l'11 d'abril s'espalda a torre de Santa Barbara y en chunyo de 1912 a chunta d'arbitrios le atorgó o nombre de Plaza d'Espanya.

Aprebau o prochecto o 18 de chinero de 1913 per o president d'a chunta d'arbitrios cheneral, José Villalba Riquelme, prencipia a construyir-se o 22 d'abril d'o mesmo anyo, proceso que remató o 23 de chinero de 1914 con a devantadera d'a plaza per o mesmo cheneral Villalba. En 2007 os suyos chardins obtenioron, de conchunta con o parque Hernández, o titol de Chardín historico.

## Descripción
A plaza consiste en una retonda de uitanta metros de radio. Conta con tres aniellos de paseyos y dos chardins intercalaus, situando-se en o suyo centro o Molimento a os Herois y Martirs d'as Campanyas. 


Imachen:Plaza_de_España_de_Melilla_(2).jpg|Chardins
Imachen:Plaza_de_España_de_Melilla.jpg|Chardins
Imachen:Plaza_de_España,_Melilla_(5).jpg|Vista cheneral


## Referencias

## Vinclos externos